**E L Ő T E R J E S Z T É S**

# Szombathely Megyei Jogú Város Közgyűlése Szociális és Lakás Bizottságának 2020. október 28-i ülésére

**Javaslat támogatási kérelmek elbírálására**

**I.**

A Hárofit Közhasznú Egyesületazzal a kérelemmel fordult a Szociális és Lakás Bizottsághoz, hogy a közfoglalkoztatásban résztvevő 12 fő bérköltségéhez nyújtson támogatást. A Vas Megyei Kormányhivatal Szombathelyi Járási Hivatalával kötött szerződés vissza nem térítendő támogatást nyújt a közfoglalkoztatásban résztvevők béréhez, de ez csak a teljes bérköltség 80 %-át fedezi. A szerződés alapján az Egyesület 2021. február 28-ig biztosítja a közfoglalkoztatást, a fennmaradó költségeket saját forrásból nem tudja fedezni, ehhez kérnének 400.000,- forintot a bizottságtól.

Az Egyesület a korábbi évekhez hasonlóan a karácsonyi ünnepek előkészületeihez szeretne segítséget nyújtani legrászorultabb tagjai részére. Az ünnepek keretein belül az Egyesület a rászoruló családok számára a járványügyi helyzet figyelembevételével ünnepséget kíván szervezni. A 2020. december 18-án megrendezendő ünnepségen egy kis ízelítőt kapnak a „Roma gasztronómiából” és lesz lehetőség a gyermekeknek különböző kézműves foglalkozásokra. Az ünnepség lebonyolításához 100.000,- Ft támogatást kér az Egyesület.

**II.**

Az Alpokalja Nagycsaládos Egyesületazzal a kérelemmel fordult a Szociális és Lakás Bizottsághoz, hogy az Egyesület 2008 óta a karácsonyi ünnepek előkészületeihez szeretne segítséget nyújtani legrászorultabb tagjai részére. December elejére disznóvágást szerveznek, a programra a legnehezebb helyzetben lévő családokat szeretnék elhívni. Ezen családoknak komoly gondot okoz az ünnep költségeinek finanszírozása. Terveik szerint, 25-30 családot vonnának be a programba, közöttük és a rászorulók között osztanák el a húst és az egyéb húsipari készítményeket.

A program lebonyolításához kérnek a bizottságtól 350.000,- forint támogatást.

Az Egyesületek kérelme, valamint részletes költségvetése az előterjesztés mellékletét képezik. A kérelmezők (a lejárt elszámolási határidejű támogatások tekintetében) elszámolási kötelezettségüknek eleget tettek. A kérelmek tartalmazzák a tárgyévi önkormányzati forrásból származó támogatások ismertetését. A benyújtott kérelmek tartalmazzák a megvalósítandó rendezvények várható időpontját, célját és költségvetését is.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2020. október „ ”

  **/: Dr. László Győző :/**

**HATÁROZATI JAVASLAT**

**I.**

**…/2020. (X.28.) SzLB. számú határozat**

1. A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta a Hárofit Közhasznú Egyesületkérelmét és a Szociális ágazat kiadásai „Szociális tartalék” sora terhére 500.000,- Ft összeggel támogatja az egyesület által biztosított közfoglalkoztatást, valamint a rászoruló családok részére szervezett karácsonyi ünnepség lebonyolítását.
2. A Bizottság felkéri a polgármestert, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletben foglaltaknak megfelelően végezze el.

**Felelősök:** Dr. Czeglédy Csaba, a Szociális és Lakás Bizottság elnöke,

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** azonnal /1. pont vonatkozásában/

 2020. november / 2. pont vonatkozásában/

**II.**

**…/2020. (X.28.) SzLB. számú határozat**

1. A Szociális és Lakás Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 30. pontjában foglaltak szerint megtárgyalta az Alpokalja Nagycsaládos Egyesületkérelmét és a Szociális ágazat kiadásai „Szociális tartalék” sora terhére 350.000,- Ft összeggel támogatja az egyesület által megrendezésre kerülő karácsonyi ünnepek előkészületeit a rászoruló családok számára.
2. A Bizottság felkéri a polgármestert, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletben foglaltaknak megfelelően végezze el.

**Felelősök:** Dr. Czeglédy Csaba, a Szociális és Lakás Bizottság elnöke

Dr. László Győző, alpolgármester,

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** azonnal /1. pont vonatkozásában/

 2020. november / 2. pont vonatkozásában/